CELEX: 52009HB0014
Language: mt
Date: 2009-06-25 00:00:00
Title: Rakkomandazzjoni tal-Bank Ċentrali Ewropew tal- 25 ta’ Ġunju 2009 lill-Kunsill tal-Unjoni Ewropea dwar l-awdituri esterni tan-Národná banka Slovenska (BĊE/2009/14)

1.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 149/1
            
         
      RAKKOMANDAZZJONI TAL-BANK ĊENTRALI EWROPEW
   
   tal-25 ta’ Ġunju 2009
   lill-Kunsill tal-Unjoni Ewropea dwar l-awdituri esterni tan-Národná banka Slovenska
   (BĊE/2009/14)
   2009/C 149/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew (minn issa ’l quddiem imsejjaħ “l-Istatut tas-SEBĊ”) u partikolarment l-Artikolu 27.1 tiegħu,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Bis-saħħa tal-Artikolu 1 tad-Deċiżjoni tal-Kunsill 2008/608/KE tat-8 ta’ Lulju 2008 skont l-Artikolu 122(2) fuq it-Trattat dwar l-adozzjoni mis-Slovakkja tal-munita waħda fl-1 ta’ Jannar 2009 (1), is-Slovakkja adottat il-munita waħda fl-1 ta’ Jannar 2009.
            
         
               (3)
            
            
               Bis-saħħa tal-Artikolu 38 tal-Liġi fuq in-Národná banka Slovenska, mill-1 ta’ Jannar 2009 il-kontijiet tan-Národná banka Slovenska huma awditjati skont l-Artikolu 27.1 tal-Istatut tas-SEBĊ.
            
         
               (4)
            
            
               In-Národná banka Slovenska għażel lil Deloitte Audit s.r.o. bħala l-awdituri esterni tiegħu għas-sena finanzjarja 2009,
            
         ADOTTA DIN IR-RAKKOMANDAZZJONI:
   Huwa rrakkomandat li Deloitte Audit s.r.o. għandhom jinħatru bħala l-awdituri esterni tan-Národná banka Slovenska għas-sena finanzjarja 2009.
   
      Magħmula fi Frankfurt am Main, fil-25 ta’ Ġunju 2009.
      
         
            Il-President tal-BĊE
         
         Jean-Claude TRICHET
         
      
   
   
      (1)  ĠU L 195, 24.7.2008, p. 24.